દેશના ૫૬૩ રજવાડાં અંદરોઅંદર લડી મરતા અને તેને કારણે રોજે રોજ ભયમાં જીવતી પ્રજાને સલામત, સુરક્ષિત અને ખુમારીભરી જિંદગી બક્ષવાનું જે કાર્ય સરદાર સાહેબ કરી શક્યા તેવું બેજોડ, બેનમુન કામ કરી શકવાની કોઈ ક્ષમતા નેહરુ દેખાડી શક્યા નહોતા. નેહરુએ એક જ રાજ્યનો પ્રશ્ન હાથમાં લીધો અને તે ભારત માટે કાયમી શિરદર્દ બની ગયો તેનો ઈતિહાસ સાક્ષી છે. દુનિયાની સૌથી પ્રાચીન સાંસ્કૃતિક એકતા, ભવ્ય ઇતિહાસ અને અનન્ય વિરાસત આજની પેઢીમાં ઉજાગર જ ન થાય અને માત્ર નેહરુ-ગાંધી પરિવારનાં જ ગુણગાન ગવાય તેવો કારસો નેહરુ અને કોંગ્રેસે રચ્યો હતો. માત્ર નેહરુ પરિવારને જ મહત્વ આપીને ગાંધીજી સાથે પણ અન્યાય કરવામાં આવ્યો હતો અને સરદાર સાહેબને સંપૂર્ણપણે ભુલાવી દેવાના ઇરાદાપૂર્વક પ્રયત્ન સાત સાત દાયકાથી કોંગ્રેસે કર્યા છે.